La Casa de la Joventut de Paterna oferta un curs de monitor de temps lliure
18/07/2017

# La Casa de la Joventut de Paterna oferta un curs de monitor de temps lliure

[![La Casa de la Joventut de Paterna oferta un curs de monitor de temps lliure](/images/noticias/2017/07/curso-monitor-libre.jpg)](/images/noticias/2017/07/curso-monitor-libre.jpg)

18.07.2017

El curs començarà el 22 de setembre i tindrà una duració de 310 hores, repartides en 150 hores de fase teòrica i 160 hores de practiques

L'Ajuntament de Paterna, a través de la Casa de la Joventut, ha obert el termini per a presentar la inscripció al curs de monitor/a d'activitats de temps lliure infantil i juvenil que tindrà lloc a partir del mes de setembre.

El curs, que està homologat per l'Institut Valencià de la Joventut (IVAJ), tindrà lloc els divendres vesprada i dissabte demà amb una duració de 310 hores, repartides en 150 hores de fase teòrica i 160 hores de pràctiques.

Tal com ha explicat el regidor de Joventut José Manuel Mora, "les classes van dirigides a totes aquelles persones, majors de 16 anys, que els agrada treballar amb xiquets i joves, tant a nivell voluntari com a nivell professional".

A més, el regidor Mora ha recordat que el curs, que té un preu de 200 euros, comptarà amb un descompte de 90 euros per a aquells veïns i veïnes que tinguen el Carnet Jove de Paterna i de 50 euros per als que compten amb el Carnet Jove de l'IVAJ.

Els diferents mòduls que conformen el curs tenen com a objectiu oferir als assistents les ferramentes necessàries per a organitzar, dinamitzar i avaluar activitats de temps lliure educatiu dirigides a la infància i a la joventut en el marc de la programació general d'una organització.

Així mateix, durant les sessions s'aplicaran tècniques específiques d'animació grupal, amb especial incidència en l'educació en valors i atenent les mesures bàsiques de seguretat i prevenció de riscos.

Finalment, el regidor Mora ha recordat que les inscripcions es realitzaran per orde de sol•licitud dins de l'horari d'atenció de la Casa de la Joventut i els sol•licitants hauran d'aportar el DNI i presentar el Carnet Jove corresponent per a accedir al descompte.